BJC มั่นใจกำไรปีนี้ดีกว่าปีก่อน รายได้โตตามเป้า หลังกำลังซื้อเริ่มฟื้น
BJC มั่นใจกำไรปีนี้ดีกว่าปีก่อน รายได้โตตามเป้า 10% หลังกำลังซื้อเริ่มฟื้น เตรียมทุ่มเงินลงทุนพันลบ. ใช้ขยายกำลังการผลิตกระป๋อง
16 ก.ย. 2558

บริษัท เบอร์ลี่ ยุคเกอร์ จำกัด (มหาชน) หรือ BJC ระบุว่า บริษัทมั่นใจว่ากำไรในปีนี้จะดีกว่าปีก่อน โดยรายได้น่าจะเติบโตตามเป้าหมายที่ 10% หลังจากกำลังซื้อเริ่มฟื้นตัวส่งผลให้คาดว่าไตรมาส 3/58 ผลประกอบการจะออกมาดีกว่าช่วงเดียวกันของปีก่อน
ขณะที่บริษัทยังอยู่ระหว่างการเจรจาในรูปแบบต่างๆ กับพันธมิตรในประเทศและต่างประเทศกว่า 10 รายทั้งการเข้าซื้อกิจการและการร่วมทุน แต่ยังไม่สามารถบอกได้ว่าจะมีข้อสรุปเมื่อใด อย่างไรก็ตาม บริษัทมีเป้าหมายเพิ่มสัดส่วนรายได้ต่างประเทศเป็น 50% ภายในปี 61-62 จากปัจจุบันอยู่ที่ 20% และยังเดินหน้าขยายการลงทุนในประเทศอย่างต่อเนื่อง โดยเตรียมลงทุนราว 1 พันล้านบาทในไตรมาส 2/59 เพื่อขยายกำลังการผลิตกระป๋องอีก 960 ล้านกระป๋อง/ปี จากกำลังผลิตขณะนี้อยู่ที่ 2 พันล้านกระป๋อง/ปี